तुमकूरु. माली समाज की ओर से श्रीकृष्ण जन्माष्टमी महोत्सव धूमधाम से मनाया गया। समारोह के मुख्य अतिथि विधायक ज्योति गणेश ने दीप प्रज्ज्वलित कर समारोह का शुभारंभ किया। भगवान कृष्ण की तस्वीर पर पुष्पहार व भोग लगाकर पं दिनेश भट्ट ने पूजा अर्चना की। गायक कलाकार सुरेश शर्मा, भंवर देवासी एण्ड पार्टी ने राजस्थानी लोक भजनों की प्रस्तुति दी। समाज अध्यक्ष वीरेंद्र कुमार माली ने स्वागत किया।